Usta kraftverk

Usta kraftverk er et vannkraftverk ved Kleivi i Ål kommune i Buskerud fylke.

Kraftstasjonen utnytter fallet i elva Usta på 540 meter fra Ustevatn og Rødungen. I tillegg brukes Finsevatnet, Nygårdsvatn og Ørteren som magasiner. 
Tilsiget er på 662 millioner m³ og nedslagsfeltet er på 539 km². Magasinkapasiteten er på 476 millioner m³.

Ørteren Kraftverk og Ustekveikja Kraftverk ligger også i det samme vassdraget, men disse kraftverkene har andre eiere.

"Med en midlere årsproduksjon på 780 GWh, senere oppjustert til ca 827 GWh, sto Usta kraftverk ferdig i 1965."Sitat: Energiteknikk Nr 7, oktober 2018. side 36.

Kraftverket ble oppgradert 2019–2021. Turbiner og kuleventiler byttes, generatorer og kontrollanlegg oppgraderes. Investeringen er beregnet til 144 millioner kroner. Effekten skal økes til 208 MW, produksjonen øker med 30 GWh.

Det er installert to francisturbiner hver på 104 MW. Midlere årsproduksjonen er 920 GWh.

Referanser

Kilder

 NVE vannkraftdatabase
 Akershus Energi
 Hafslund E-CO
 Energiteknikk: Ruster opp Usta

Kategori:Vannkraftverk i Buskerud
Kategori:Kraftverk i Ål
Kategori:Hafslund E-CO Vannkraft
Kategori:Akershus Energi
Kategori:Hallingdalsvassdraget
Kategori:Kraftverk etablert i 1965